Съобщение за инвестиционно предложение за „Преработка на отпадъчна дървесина и производни от нея, включително ПДЧ, МДФ, хартия, картон и др. за производство на пелети”, с местоположение: имоти с №№ 218014 и 218024 в землището на с. Николово, общ. Русе
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Лехчево Еко Продукт” ООД инвестиционно предложение за „Преработка на отпадъчна дървесина и производни от нея, включително ПДЧ, МДФ, хартия, картон и др. за производство на пелети”, с местоположение: имоти с №№ 218014 и 218024 в землището на с. Николово, общ. Русе,  касае изменение и допълнение на съществуващо производство на пелети, като се предвижда преработка на отпадъчна дървесина и производни от нея, включително ПДЧ, МДФ, хартия, картон и др. Капацитетът на производство се запазва – до 500 кг/час.

Съобразно гореизложеното, заявеното инвестиционно предложение се отнася към обхвата на т. 11, буква „б” - инсталации и депа за обезвреждане и/или оползотворяване на отпадъци (невключени в приложение № 1) от Приложение 2 към чл. 93, ал. 1, т. 1 и 2 от Закона за опазване на околната среда, т.к. включва преработка на отпадъци с кодове 03 01 04* - трици, талаш, изрезки, парчета, дървен материал, плоскости от дървесни частици и фурнири, съдържащи опасни вещества и 03 01.05 - трици, талаш, изрезки, парчета, дървен материал, плоскости от дървесни частици и фурнири, различни от упоменатите в 03 01 04, съгласно Наредба № 2 за класификация на отпадъците. 

Инвестиционното предложение подлежи на процедура за преценяване на необходимостта от извършване на оценка на въздействието върху околната среда, на основание чл. 93, ал. 1, т.1 от ЗООС.
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 69/25.01.2018 г. 
Копие на писмото е изпратено в Община Русе и кметство с. Николово.
